News Update: IMF เผยแนวโน้มเศรษฐกิจโลกซบเซา ปรับลดคาดการณ์ GDP เหลือ 2.7% จาก 2.9% จาก PMI ภาคผลิตและบริการซบเซาต่อเนื่อง - FINNOMENA
กองทุนการเงินระหว่างประเทศ (IMF) ระบุว่า เศรษฐกิจโลกมีแนวโน้มซบเซากว่าที่คาด จาก PMI ภาคผลิตและบริการย่ำแย่ลงอย่างต่อเนื่องในช่วงหลายเดือนที่ผ่านมา
14 พ.ย. 2565

กองทุนการเงินระหว่างประเทศ (IMF) ระบุว่า เศรษฐกิจโลกมีแนวโน้มซบเซากว่าที่คาด จาก PMI ภาคผลิตและบริการย่ำแย่ลงอย่างต่อเนื่องในช่วงหลายเดือนที่ผ่านมา
กรุงเทพธุรกิจรายงานว่า IMF ระบุถึงปัจจัยที่ส่งผลกระทบต่อแนวโน้มเศรษฐกิจโลก ได้แก่ การที่ธนาคารทั่วโลกใช้นโยบายการเงินเข้มงวด เงินเฟ้อที่พุ่งสูงขึ้น การชะลอตัวของเศรษฐกิจจีน ปัญหาซัพพลายเชน รวมถึงความไม่มั่นคงด้านอาหารจากสงครามในยูเครน
เดือน ต.ค. ที่ผ่านมา IMF ได้ปรับลดคาดการณ์การขยายตัวของเศรษฐกิจโลกในปี 2022 ลงสู่ระดับ 2.7% จาก 2.9%
ข้อมูลดังกล่าวเปิดเผยก่อนการประชุม G20 ที่อินโดนีเซีย โดย IMF ระบุว่า ดัชนี PMI ทั้งภาคผลิตและภาคบริการของประเทศส่วนใหญ่ในกลุ่ม G20 ชะลอตัวลง และดัชนีบางประเทศหดตัวในขณะที่เงินเฟ้อพุ่งสูงอย่างมาก สะท้อนความท้าทายของเศรษฐกิจโลกในปัจจุบันและอนาคตอันใกล้นี้
นอกจากนี้ IMF ยังระบุว่า วิกฤตพลังงานที่เลวร้ายลงในยุโรปจะส่งผลกระทบอย่างรุนแรงต่อการขยายตัวทางเศรษฐกิจและเงินเฟ้อ ซึ่งเงินเฟ้อที่อยู่ในระดับสูงเป็นเวลานานจะกระตุ้นให้ธนาคารกลางขึ้นดอกเบี้ยนานกว่าที่คาด
อ้างอิง: https://www.bangkokbiznews.com/business/economic/1037703 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
IMF
News Update
เศรษฐกิจโลก
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA